Γεγονότα Οκτωβρίου 2022

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2022, συνοδευόμενα από τις πηγές μέσω των οποίων μεταδόθηκαν. 

## 1 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ουκρανικά στρατεύματα ανακαταλαμβάνουν την πόλη Λιμάν έπειτα από εβδομάδες μαχών για την πόλη και μία ημέρα μετά την προσάρτηση της Λαϊκής Δημοκρατίας του Ντονέτσκ στη Ρωσία. (''The Guardian'') 
**Σε ρωσική επίθεση που σημειώνεται σε αυτοκινητοπομπή (επτά αυτοκίνητα) με πολίτες στο Κουπιάνσκ Ράιον στην περιφέρεια Χαρκίβ σκοτώνονται 24 άτομα, μεταξύ των οποίων μια έγκυος γυναίκα και 13 παιδιά, σύμφωνα με τον τοπικό κυβερνήτη Όλεχ Σινιεχούμποφ (Ukrainska Pravda)
*Ισραηλινοπαλαιστινιακή σύγκρουση
**Ένας 18χρονος άνδρας σκοτώνεται από Ισραηλινούς στρατιώτες στην Ανατολική Ιερουσαλήμ, καθιστώντας τον τον 100ό Παλαιστίνιο που σκοτώθηκε στη Δυτική Όχθη Αυτή την χρονιά. Είναι ο μεγαλύτερος αριθμός Παλαιστινίων που σκοτώθηκαν εκεί σε ισραηλινές επιδρομές από το 2015. (BBC News)

**Καταστροφές και δυστυχήματα**
*Ο αριθμός των νεκρών από τον τυφώνα Ίαν αυξάνεται σε 84. (NBC News)
*Τρεις άνθρωποι σκοτώνονται και άλλοι δύο τραυματίζονται έπειτα από τη συντριβή ελικοπτέρου στη Φροντέρα της Ταμπάσκο, στην Πόλη του Μεξικού. (AP)

**Υγεία και περιβάλλον**
*Πανδημία COVID-19
**O Καναδάς τερματίζει επίσημα όλα τα μέτρα κατά της COVID-19, ανάμεσα στα οποία τους απαιτούμενους εμβολιασμούς, την εξέταση πριν την άφιξη και την καραντίνα, επιτρέποντας σε όλους τους ταξιδιώτες να εισέρχονται στη χώρα χωρίς περιορισμούς και χωρίς να χρειάζεται να καταθέτουν δημόσιες πληροφορίες υγείας μέσω της εφαρμογής για κινητά ArriveCAN. (Global News)

**Διεθνείς σχέσεις**
*Ο Τογκολέζος Ζιλμπέρ Ουνγκμπό γίνεται ο νέος γενικός διευθυντής του Διεθνούς Οργανισμού Εργασίας, διαδεχόμενος τον Βρετανό Γκάι Ράιντερ. (North Africa Report)

**Νόμος και έγκλημα**
*Τουλάχιστον 125 άτομα σκοτώνονται από ποδοπατήματα έπειτα από τη διάλυση επεισοδίων με τη χρήση δακρυγόνων από την αστυνομία της Ινδονησίας. Τα επεισόδια έγιναν μεταξύ των οπαδών της ομάδας Αρέμα ΦΚ και της Περσεμπάγια Σουραμπάγια στο γήπεδο Καντζουρουχάν της Μαλάνγκ στην Ανατολική Ιάβα. (Al Jazeera)

**Πολιτική και εκλογές**
*Διαδηλώσεις για τον θάνατο της Μάχσα Αμίνι
**Οι διαδηλώσεις συνεχίζονται για δέκατη πέμπτη ημέρα καθώς απεργίες πραγματοποιούνται στα πανεπιστήμια του Ιράν με μεγάλη συμμετοχή. (Iran International)
**Οι Ιρανοί σε όλο τον κόσμο πραγματοποιούν συγκεντρώσεις σε περισσότερες από 160 πόλεις σε ένδειξη αλληλεγγύης στους διαδηλωτές. (Euronews) 
*Λετονικές βουλευτικές εκλογές 2022
**Οι Λετονοί προσέρχονται στις κάλπες για να εκλέξουν τα μέλη της Saeima. (''The Business Standard'')

## 2 Οκτωβρίου
**Πόλεμος και επιθέσεις**
*Ομαδικός τάφος 42 ατόμων ανακαλύπτεται στη Σύρτη της Λιβύης, έπειτα από πληροφορίες που έδωσαν στις αρχές συλληφθέντες μαχητές του Ισλαμικού Κράτους. (AP)

**Καταστροφές και δυστυχήματα**
*Ο αριθμός των νεκρών από τον τυφώνα Ίαν αυξάνεται σε 87. (NBC News)
**Στην Ινδία είκοσι έξι άνθρωποι σκοτώνονται και άλλοι δέκα τραυματίζονται όταν ένα τρακτέρ που τραβά ένα βαγόνι με περίπου 40 επιβαίνοντες ανατρέπεται σε μια λίμνη στο Κανπούρ της πολιτείας Ούταρ Πραντές. (AP)

**Υγεία και περιβάλλον**
*Στην Αϊτή οι αρχές ανακοινώνουν μια απροσδόκητη αναζωπύρωση της χολέρας στη χώρα και αναφέρουν ότι τουλάχιστον επτά άνθρωποι έχουν πεθάνει από τη νόσο. (Reuters)

**Πολιτική και εκλογές**
*Βραζιλιάνικες γενικές εκλογές 2022
**Οι Βραζιλιάνοι ψηφοφόροι κατευθύνονται στις κάλπες για να εκλέξουν τον πρόεδρο, αντιπρόεδρο και το Εθνικό Κογκρέσο. Washington Post'')
**Ο σημερινός πρόεδρος Ζαΐχ Μπολσονάρου και ο πρώην πρόεδρος Λουίς Ινάσιο Λούλα ντα Σίλβα θα αναμετρηθούν στο δεύτερο γύρο των εκλογών στις 30 Οκτωβρίου. Ο Λούλα συγκέντρωσε το 48,3% των ψήφων, ενώ ο Μπολσονάρο 43,3%. Washington Post'')
*Βουλγαρικές βουλευτικές εκλογές 2022
**Οι Βούλγαροι προσέρχονται στις κάλπες για τέταρτη φορά μέσα σε 18 μήνες για να εκλέξουν τα μέλη της Εθνοσυνέλευσης. (Al Jazeera)
*Βοσνιακές γενικές εκλογές 2022
**Οι Βόσνιοι κατευθύνονται στις κάλπες για να εκλέξουν τα τρία μέλη της εθνικά κοινής κυβέρνησής τους. (AP)

**Αθλητισμός**
*Η Γιαλεμζέρφ Γιεχουαλάου από την Αιθιοπία γίνεται η νεότερη γυναίκα που κερδίζει τον Μαραθώνιο του Λονδίνου ενώ ο Έιμος Κιπρούτο από την Κένυα κερδίζει τον αγώνα των ανδρών. (''The Guardian'')

## 3 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ουκρανικές δυνάμεις προελαύνουν περισσότερο από 20 χιλιόμετρα κατά μήκος του Δνείπερου προς το Ντουτσάνι στην Χερσώνα, κάτι που αναφέρεται ως "μεγάλο επίτευγμα". (Reuters)
**Το ρωσικό υπουργείο Άμυνας απολύει τον αντισυνταγματάρχη Αλεξάντερ Ζουραβλιόφ ως απάντηση σε μια σειρά στρατιωτικών ηττών στην Ουκρανία. Αντικαθίσταται ως διοικητής της Δυτικής Στρατιωτικής Περιφέρειας από τον στρατηγό Ρομάν Μπέρντνικοφ. (Reuters)
*Στη Σομαλία είκοσι άνθρωποι σκοτώνονται και άλλοι 36 τραυματίζονται από δύο βομβιστές αυτοκτονίας, μέλη της Αλ-Σαμπάαμπ, όταν πενήντα έξι ένοπλοι και μια συμμορία ναρκωτικών πυροβολούν μαζικά στο αρχηγείο της τοπικής κυβέρνησης στην Μπελεντουέιν. Ο υπουργός Υγείας της Χιρσαμπέλ και ο αναπληρωτής κυβερνήτης της Χιράν για τα οικονομικά και την ασφάλεια βρίσκονται μεταξύ των νεκρών. (AP) / (Shabelle Media Network)

**Καταστροφές και δυστυχήματα**
*Ο αριθμός των νεκρών στις ΗΠΑ από τον τυφώνα Ίαν αυξάνεται σε 87, με γύρω στις 10.000 ανθρώπους να παραμένουν αγνοούμενοι. (NBC News) 

**Υγεία και περιβάλλον**
*Η Βόρεια Κορέα περιορίζει τις μετακινήσεις λόγω της COVID-19. Η ανακοίνωση έγινε λίγα λεπτά μετά την εκτόξευση ενός πυραύλου πάνω από την Ιαπωνία. (RFA)

**Νόμος και έγκλημα**
*Δεκαπέντε άνθρωποι σκοτώνονται και άλλοι 21 τραυματίζονται σε επεισόδια και μαζικούς πυροβολισμούς που σημειώνονται στις φυλακές της Λακατούνγκα στην Επαρχία Κοτοπάξι του Ισημερινού. (Reuters)
*Η κυβέρνηση της Κένυας ψηφίζει υπέρ της ανατροπής νόμου που απαγορεύει την ανοιχτή καλλιέργεια γενετικά τροποποιημένων καλλιεργειών και ο πρόεδρος Γουίλιαμ Ρούτο εγκρίνει επίσημα τη χρήση γενετικά τροποποιημένου καλαμποκιού. (AP)

**Επιστήμη και τεχνολογία**
*Ο Σουηδός γενετιστής Σβάντε Πέμπο τιμάται με το Νόμπελ Ιατρικής "για τις ανακαλύψεις του σχετικά με το γονιδίωμα των εξαφανισμένων ανθρωπίνων και την ανθρώπινη εξέλιξη". (''The Washington Post'')

## 4 Οκτωβρίου
**Πόλεμος και επιθέσεις**
*Η κυβέρνηση της Κολομβίας και ο Εθνικός Απελευθερωτικός Στρατός (ELN) ανακοινώνει την επανέναρξη των ειρηνευτικών συνομιλιών στο Καράκας της Βενεζουέλας. (Reuters)
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Το Ομοσπονδιακό Συμβούλιο της Ρωσίας εγκρίνει ομόφωνα την προσάρτηση της Ντονέτσκ, Λουχάνσκ, της Χερσώνας και των περιοχών της Ζαπορίζια. Τα έγγραφα προσάρτησης θα υπογραφούν από τον πρόεδρο Βλαντιμίρ Πούτιν. (Reuters)

**Οικονομία και επιχειρήσεις**
*Η Ευρωπαϊκή Ένωση προσθέτει τις Μπαχάμες και τα Νησιά Τερκς και Κάικος στη μαύρη λίστα φορολογικών παραδείσων της Ευρωπαϊκής Ένωσης, ενώ οι Βερμούδες αφαιρούνται από τον κατάλογο και η Ανγκουίλα ονομάζεται "μη συνεργάσιμη δικαιοδοσία". (''Caibbean News'')

**Καταστροφές και δυστυχήματα**
*Ο αριθμός των νεκρών στις ΗΠΑ από τον τυφώνα Ίαν αυξάνεται σε 109, συμπεριλαμβανομένων 105 στη Φλόριντα. (CNN)
*Το Μπανγκλαντές υφίσταται σοβαρή βλάβη στο ηλεκτρικό δίκτυο, αφήνοντας το 80 τοις εκατό της χώρας χωρίς ηλεκτρική ενέργεια, σύμφωνα με το Συμβούλιο Ανάπτυξης Ενέργειας του Μπανγκλαντές. (NDTV)
*Δύο άνθρωποι σκοτώνονται και άλλοι 10 τραυματίζονται έπειτα από αεροπορικό δυστύχημα στην Γκαό του Μαλί. (Reuters)
*Δέκα άνθρωποι σκοτώνονται και άλλοι 11 αγνοούνται έπειτα από χιονοστιβάδα στο Ντραουπάντι κα Νταντά της πολιτείας Ουταραχάντ στην Ινδία. (AP)

**Νόμος και έγκλημα**
*Η Σλοβενική Εθνοσυνέλευση κωδικοποιεί τη νομιμοποίηση του γάμου και της υιοθεσίας παιδιών για ομόφυλα ζευγάρια. (''Barron's'')

**Επιστήμη και τεχνολογία**
*Στους Αλέν Ασπέ από τη Γαλλία, Τζον Κλάουζερ από τις ΗΠΑ και Άντον Τσάιλινγκερ από την Αυστρία απονέμεται από κοινού το Νόμπελ Φυσικής "για πειράματα με διεμπλεγμένα φωτόνια, την επιβεβαίωση των παραβιάσεων των ανισοτήτων Μπελ και το πρωτοποριακό έργο τους στην επιστήμη της κβαντικής πληροφορικής" (CNN)
*Η Ρουάντα προστίθεται στις χώρες του Google Street View. (Virtual Streets)

## 5 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ο Ρώσος πρόεδρος Βλαντιμίρ Πούτιν υπογράφει επίσημα νόμο για την προσάρτηση της Λαϊκής Δημοκρατίας του Ντονέτσκ, Λαϊκής Δημοκρατίας του Λουχάνσκ, Χερσώνας και Ζαπορίζια στη Ρωσία. (Reuters)
*Δεκαοκτώ άνθρωποι σκοτώνονται, μεταξύ των οποίων ο δήμαρχος της πόλης, και άλλοι τρεις τραυματίζονται, σε μαζικό πυροβολισμό από τη συμμορία ναρκωτικών Λος Τεκιγιέρος στο δημαρχείο στο Σαν Μιγκέλ Τοτολαπάν στο Γκερέρο του Μεξικού. (BBC)
*Περισσότεροι από 50 άνθρωποι σκοτώνονται σε αεροπορική επιδρομή της Αιθιοπίας σε σχολείο που χρησιμοποιείται ως στρατόπεδο εκτοπισμένων στο Λάιλαϊ Αντιγιάμπο της περιφέρειας Τιγκράι της Αιθιοπίας. (Reuters) 

**Επιχειρήσεις και οικονομία**
*Η ανεργία φτάνει σε χαμηλό ρεκόρ στη Σλοβενία, το χαμηλότερο από την ανεξαρτησία της χώρας το 1991, παρά την επιβράδυνση της οικονομικής ανάπτυξης. (Xinhua)

**Καταστροφές και δυστυχήματα**
*Ένας άνθρωπος σκοτώνεται και άλλοι 2 τραυματίζονται από σεισμό μεγέθους 5,8 Ρίχτερ στην Πιούρα του Περού. (Reuters)
*Είκοσι πέντε άνθρωποι σκοτώνονται και πάνω από δώδεκα άλλοι τραυματίζονται από τη βουτιά λεωφορείου από έναν ορεινό δρόμο σε ένα φαράγγι στην Ουταραχάντ της Ινδίας. (CNA) 

**Πολιτική και εκλογές**
*Γενικές εκλογές στη Δανία 2022
**Η πρωθυπουργός της Δανίας Μέτε Φρεντέρικσεν προκηρύσσει γενικές εκλογές για την 1η Νοεμβρίου, αποφεύγοντας έτσι μια ψηφοφορία για πρόταση δυσπιστίας. (The Guardian)

**Επιστήμη και τεχνολογία**
*Στους Αμερικανούς Καρολάιν Ρ. Μπερτότσι και Καρλ Μπάρι Σάρπλες και στον Δανό Μόρτεν Φ. Μέλνταλ απονέμεται από κοινού το Νόμπελ Χημείας «για την ανάπτυξη της χημείας κλικ και της βιοορθογωνικής χημείας». (Reuters)

## 6 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ρωσικές δυνάμεις βομβαρδίζουν κτίρια κατοικιών στη Ζαπορίζια, σκοτώνοντας τουλάχιστον τρία άτομα, τραυματίζοντας άλλα δώδεκα και προκαλώντας εκτεταμένες πυρκαγιές. (Reuters)
*Τουλάχιστον 36 άνθρωποι, μεταξύ των οποίων 24 παιδιά, σκοτώνονται και άλλοι 12 τραυματίζονται από μαζικούς πυροβολισμούς αστυνομικού που απολύθηκε στην Ταϊλάνδη. Το περιστατικό ξεκίνησε σε παιδικό σταθμό στην περιοχή Να Κλανγκ. Ο δράστης αυτοκτονεί. (AP)

**Τέχνες και πολιτισμός**
*Η Γαλλίδα συγγραφέας Ανί Ερνό βραβεύεται με το Νόμπελ Λογοτεχνίας για «το θάρρος και την κλινική οξύτητα με την οποία αποκαλύπτει τις ρίζες, την αποξένωση και τους συλλογικούς περιορισμούς της προσωπικής μνήμης». (Reuters)

**Καταστροφές και δυστυχήματα**
*Ο αριθμός των νεκρών του τυφώνα Ίαν ανέρχεται στους 130, με 125 θανάτους στις Ηνωμένες Πολιτείες και πέντε στην Κούβα, καθιστώντας τον τον 24ο πιο θανατηφόρο τυφώνα στην Ιστορία των ΗΠΑ. (CNN)
*Ευρωπαϊκή μεταναστευτική κρίση
**Τουλάχιστον 15 άνθρωποι σκοτώνονται και 20 αγνοούνται έπειτα από τη βύθιση βάρκας που μετέφερε μετανάστες ανοιχτά της ανατολικής ακτής του ελληνικού νησιού της Λέσβου. Άλλοι πέντε διασώθηκαν. (CNA) 
*Δεκαέξι άνθρωποι σκοτώνονται και άλλοι 20 τραυματίζονται όταν ένα λεωφορείο ανατρέπεται στην Περιοχή Μπάρα του Νεπάλ, προφανώς λόγω υπερβολικής ταχύτητας. (Xinhua)

**Υγεία και περιβάλλον**
*Έξαρση της ευλογιάς των πιθήκων το 2022
**Η Μοζαμβίκη αναφέρει το πρώτο κρούσμα της ευλογιάς των πιθήκων. (''The Star'')

## 7 Οκτωβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Κατά τη διάρκεια δύο διαφορετικών πυροβολισμών, ένας 14χρονος Παλαιστίνιος σκοτώνεται από Ισραηλινούς στρατιώτες σε ένα χωριό κοντά στη Ραμάλα, στην κατεχόμενη Δυτική Όχθη, ενώ ένας 17χρονος Παλαιστίνιος σκοτώνεται και η μητέρα του τραυματίζεται όταν Ισραηλινοί στρατιώτες ανοίγουν πυρ εναντίον κατοίκων κατά τη διάρκεια αντιπαραθέσεων με Ισραηλινούς εποίκους. (Al Jazeera)
*Οι Ένοπλες Δυνάμεις της Σομαλίας σκοτώνουν 19 μαχητές της Αλ-Σαμπάαμπ στο Μπαλάντ της Σομαλίας, σε αντεπίθεση εν μέσω συνεχιζόμενων επιχειρήσεων εναντίον της τζιχαντιστικής ομάδας. (allAfrica)
*Επτά στρατιώτες του Τζιμπουτί σκοτώνονται και τέσσερις τραυματίζονται κατά τη διάρκεια επίθεσης σε στρατιωτική βάση στο Γκαραμπτισάν του Τζιμπουτί από ένοπλους του FRUD. Και οι δύο επιτιθέμενοι σκοτώνονται. (Al Jazeera)

**Τέχνες και πολιτισμός**
* Στο Λευκορώσο ακτιβιστή Αλές Μπιαλιάτσκι, τη ρωσική οργάνωση για τα ανθρώπινα δικαιώματα  Memorial και την ουκρανική οργάνωση ανθρωπίνων δικαιωμάτων Κέντρο Πολιτικών Ελευθεριών απονέμεται το Βραβείο Νόμπελ Ειρήνης. (DW)
*Διαγωνισμός Τραγουδιού Eurovision 2023
**Το Λίβερπουλ επιλέγεται ως  η πόλη που θα διοργανώσει τον διαγωνισμό τραγουδιού της Euroviison του επόμενου έτους. (BBC News)

**Καταστροφές και δυστυχήματα**
*Δέκα άνθρωποι σκοτώνονται, άλλοι οκτώ τραυματίζονται και άλλοι παραμένουν παγιδευμένοι κάτω από ερείπια έπειτα από έκρηξη σε βενζινάδικο στο χωριό Κρίσλαου στην κομητεία Ντόνεγκαλ της Ιρλανδίας. (BBC News)

**Ενέργεια**
*Για πρώτη φορά στην Ελλάδα καλύφθηκε η ζήτηση ενέργειας κατά 100% από ανανεώσιμες πηγές ενέργειας.
**Πολιτική και εκλογές**
*Γενικές εκλογές στο Λεσότο 2022
**Οι πολίτες στο Λεσότο κατευθύνονται στις κάλπες για να εκλέξουν τα 120 μέλη της Εθνοσυνέλευσης. (Reuters)

## 8 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
****Η Γέφυρα του Στενού Κερτς πλήττεται από έκρηξη, με αποτέλεσμα την πυρκαγιά και τη μερική κατάρρευση του οδικού τμήματος. Τρεις άνθρωποι σκοτώνονται. Η αιτία είναι προς το παρόν άγνωστη, με μια ερευνητική επιτροπή της Ρωσίας να λέει ότι ήταν μια ουκρανική βόμβα σε παγιδευμένο φορτηγό. (The Guardian)
***Ο αριθμός των νεκρών από τους βομβαρδισμούς της περασμένης Πέμπτης από τις ρωσικές δυνάμεις σε κατοικημένη περιοχή στη Ζαπορίζια ανέρχεται σε 17 πολίτες, μεταξύ των οποίων ένα παιδί. (The Times of Israel)
*Ισραηλινοπαλαιστινιακή σύγκρουση
**Δύο 17χρονοι Παλαιστίνιοι σκοτώνονται και άλλοι 11 τραυματίζονται κατά τη διάρκεια επιδρομής όταν τρεις ένοπλοι πυροβολούν μαζικά σε καταυλισμό προσφύγων στην Τζενίν στην κατεχόμενη Δυτική Όχθη. (Al Jazeera)
**Σε επίθεση με πυροβολισμούς από μαχητές των Ταξιαρχιών Μαρτύρων Al-Aqsa σκοτώνεται ένας Ισραηλινός στρατιώτης και τραυματίζονται δύο αστυνομικοί και ένας φρουρός. (''Times of Israel'')

**Καταστροφές και δυστυχήματα**
*Τουλάχιστον 12 άνθρωποι σκοτώνονται και άλλοι 30 τραυματίζονται όταν ένα λεωφορείο συγκρούεται με βυτιοφόρο ντίζελ και παίρνει φωτιά στο Νασίκ της Μαχαράστρα στην Ινδία. (Reuters)
*Τουλάχιστον 76 άνθρωποι σκοτώνονται όταν μια βάρκα που μετέφερε ανθρώπους που τράπηκαν σε φυγή από τα νερά της πλημμύρας ανατρέπεται στην Πολιτεία Άναμπρα της Νιγηρίας. (BBC)
*Τέσσερις άνθρωποι σκοτώνονται από πλημμύρες σε ολόκληρη την Καμπότζη. Χιλιάδες εκτάρια από καλλιέργειες πλημμυρίζουν. (Xinhua)

**Νόμος και έγκλημα**
*Ολόκληρη η σιδηροδρομική κυκλοφορία στη βόρεια Γερμανία έχει διακοπεί για σχεδόν τρεις ώρες το πρωί, αφού βρέθηκαν κομμένα καλώδια ζωτικής σημασίας για τη σιδηροδρομική γραμμή. Η Deutsche Bahn καταγγέλλει δολιοφθορά για το περιστατικό και η Ομοσπονδιακή Αστυνομία ξεκινά έρευνα για το συμβάν. (Al Jazeera)

## 9 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Σε επίθεση με ρωσικό πύραυλο σκοτώνονται τουλάχιστον 13 άτομα και τραυματίζονται άλλα 89 στη Ζαπορίζια της Ουκρανίας. (Reuters)
**Ο Ρώσος πρόεδρος Βλαντιμίρ Πούτιν κατηγορεί επίσημα την Ουκρανία, και ειδικότερα την Ουκρανική Υπηρεσία Ασφαλείας ότι βρίσκεται πίσω από την έκρηξη στη Γέφυρα της Κριμαίας που σκότωσε τρία άτομα και κατέστρεψε μερικώς μέρος της γέφυρας, λέγοντας ότι η έκρηξη ήταν μια «τρομοκρατική ενέργεια». (BBC News)
*Ο γενικός γραμματέας των Ηνωμένων Εθνών Αντόνιο Γκουτέρες προτείνει μια  "ομάδα ταχειας δράσης" απαρτιζόμενη από πολλές χώρες που θα μπορούσαν να επέμβουν στην Αϊτή προκειμένου να βοηθήσουν την Εθνική Αστυνομία της Αϊτής να αποκαταστήσει τον έλεγχο της χώρας και να εξαλείψει την απειλή από τις «ένοπλες συμμορίες». (Reuters)

**Καταστροφές και δυστυχήματα**
*Ο τυφώνας Τζούλια ενσκήπτει στη Λαγούνα δε Πέρλας στη Νικαράγουα. (Reuters)
* Τουλάχιστον 22 άτομα πεθαίνουν από κατολίσθηση στη Σάντα Μικελένα της Βενεζουέλας. (AP)
*Στην Πολωνία σκοτώνονται τρία άτομα όταν ξύλινη τουριστική άκατος που μεταφέρει 14 άτομα ανατρέπεται στο Γκντανσκ. (BBC News)

**Υγεία και περιβάλλον**
*Στην Γκάμπια ξεκίνησε έρευνα για τους θανάτους 66 παιδιών τους τελευταίους τρεις μήνες, τα οποία έχουν συνδεθεί με τέσσερις μάρκες από εισαγόμενο σιρόπι για το βήχα. (BBC News)

**Πολιτική και εκλογές**
*Αυστριακές προεδρικές εκλογές 2022
**Οι Αυστριακοί κατευθύνονται στις κάλπες για να εκλέξουν τον πρόεδρο. (ABC News)
**Ο σημερινός πρόεδρος Αλεξάντερ φαν ντερ Μπέλεν εξασφαλίζει την επανεκλογή αφού έλαβε περισσότερο από το 50% των ψήφων. (UPI)

**Αθλητισμός**
*Παγκόσμιο Πρωτάθλημα Φόρμουλα Ένα 2022
**Ο Μαξ Φερστάπεν κερδίζει το Γκραν Πρι Ιαπωνίας και κατακτά το Παγκόσμιο Πρωτάθλημα Φόρμουλα Ένα για το 2022. 
(Sky Sports)

## 10 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
** Οι Ρωσικές Ένοπλες Δυνάμεις εκτoξεύουν πυραύλους στις πόλεις και κωμοπόλεις της Ουκρανίας Κίεβο, Χάρκοβο, Χμελνίτσκι, Ζιτομίρ, Ζαπορίζια, Ιβανο-Φρανκίβσκ, Σούμι, Ντνίπρο, Λβιβ, Τερνοπίλ και Πολτάβα, σκοτώνοντας τουλάχιστον δεκαεννέα ανθρώπους και τραυματίζοντας εκατοντάδες άλλους.(Unian) (UkrInform) (Interfax) (''The Guardian'') (''Financial Times'') 

**Οικονομία**
*Το Βραβείο Νόμπελ Οικονομικών Επιστημών απονέμεται στους Αμερικανούς Μπεν Μπερνάνκε, Ντάγκλας Ντάιαμοντ και Φίλιπ Χ. Ντίμπβιγκ  "για την έρευνά τους στις τράπεζες και στις κρίσεις της οικονομίας". (CBC)

**Διεθνείς σχέσεις**
* H Πολωνία συμβουλεύει τους πολίτες της να εγκαταλείψουν τη Λευκορωσία με "εμπορικά ή ιδιωτικά μέσα" εν μέσω των επιδεινούμενων σχέσεων μεταξύ των δύο χωρών. (Reuters)

**Νόμος και έγκλημα**
*Ο προπονητής της εθνικής Πορτογαλίας Φερνάντο Σάντος καταδικάζεται για το στήσιμο μιας φανταστικής εταιρείας, που είχε ο ίδιος ιδρύσει προκειμένου να πληρώνει λιγότερους φόρους από το μισθό του στην Ποδοσφαιρική Ομοσπονδία της χώρας του. (Mondo) 

**Πολιτική και εκλογές**
*Γενικές εκλογές στη Μαλαισία 2022
**Ο πρωθυπουργός της Μαλαισίας Ισμαήλ Σαμπρί διαλύει το κοινοβούλιο, με τις πρόωρες εκλογές να ορίζονται για αργότερα αυτό το έτος. (The Straits Times)
*Γενικές εκλογές στο Λεσότο 2022
**Το κόμμα Επανάσταση για την Ευημερία κερδίζει τις εκλογές στο Λεσότο με μικρή διαφορά, αλλά δεν μπορεί να ελέγξει την Εθνοσυνέλευση. (Reuters)

**Αθλητισμός**
*Οι Μπένσον Κιπρούτο και Ρουθ Τσεπνγκέτιτς κερδίζουν τον Μαραθώνιο του Σικάγου, με την Τσεπνγκέτιτς να υπερασπίζεται τον τίτλο της. (''The Guardian'')

## 11 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Χιλιάδες ρωσικά στρατεύματα εισέρχονται στη Λευκορωσία με το "τρένο" καθώς ο Ουκρανός πρόεδρος Βολοντίμιρ Ζελένσκι προειδοποιεί τα κράτη της G7 ότι η Ρωσία σχεδιάζει να εξαπολύσει μια άλλη επίθεση εναντίον του Κίεβο με άμεση εμπλοκή της Λευκορωσίας. Οι μετακινήσεις στρατευμάτων έρχονται μια ημέρα αφότου ο Λευκορώσος πρόεδρος Αλεξάντερ Λουκασένκο κατηγόρησε την Ουκρανία ότι σχεδιάζει να εξαπολύσει επίθεση στη χώρα. (''The Independent'')
*Ένας Ισραηλινός στρατιώτης σκοτώνεται από δύο ενόπλους κοντά στον ισραηλινό οικισμό του Σαβέι Σομρόν, στην κατεχόμενη Δυτική Όχθη. (Al Jazeera)

**Καταστροφές και δυστυχήματα**
*Δεκατέσσερις άνθρωποι στη Γουατεμάλα και δέκα στο Ελ Σαλβαδόρ σκοτώνονται καθώς ο τυφώνας Τζούλια προκαλεί καταρρακτώδεις βροχές και στις δύο χώρες. (CBS News)

**Διεθνείς σχέσεις**
*Ανακοινώνεται ότι το Ισραήλ και ο Λίβανος κατέληξαν σε μια συμφωνία με τη μεσολάβηση των Ηνωμένων Πολιτειών που θα επιτρέψει και στις δύο χώρες να εκμεταλλευτούν κοιτάσματα φυσικού αερίου στην ανατολική Μεσόγειο, τερματίζοντας έπειτα από δεκαετίες τη διένεξη για τα θαλάσσια σύνορα μεταξύ των δύο χωρών. (MSN)

**Πολιτική και εκλογές**
*Γενικές εκλογές στο Λεσότο 2022
**Ο αρχηγός του κόμματος Επανάσταση για την Ευημερία Σαμ Ματεκάνε ανακοινώνει ότι το κόμμα του σχημάτισε πλειοψηφικό συνασπισμό με τη Συμμαχία των Δημοκρατών και το Κίνημα για την Οικονομική Αλλαγή. (Reuters)
* Η Πολιτεία του Μεξικού νομιμοποιεί τον γάμο ομοφύλων. (AP)

## 12 Οκτωβρίου
**Πόλεμος και επιθέσεις**
* Ρωσο-Ουκρανικός Πόλεμος, Ρωσική εισβολή στην Ουκρανία 2022
**Η Ρωσία αναφέρει ότι έχει συλλάβει οκτώ άτομα - πέντε Ρώσους και τρεις από την Ουκρανία και την Αρμενία- για την έκρηξη στη Γέφυρα της Κριμαίας. (Al Arabiya)
**Οι ρωσικές δυνάμεις πλήττουν μια αγορά στην Αβντίβκα, στην περιφέρεια του Ντονέτσκ, σκοτώνοντας τουλάχιστον επτά πολίτες και τραυματίζοντας άλλους οκτώ.   (Reuters)
* Ισραηλινοπαλαιστινιακή σύγκρουση
**Ένας Παλαιστίνιος σκοτώνεται κοντά στη Χεβρώνα της Παλαιστίνης κατά τη διάρκεια συγκρούσεων με τις ισραηλινές δυνάμεις ασφαλείας έπειτα από διαδηλώσεις που ξέσπασαν στη Δυτική Όχθη. (Reuters)
**Η Γενική Συνέλευση των Ηνωμένων Εθνών εγκρίνει ένα ψήφισμα που καταδικάζει την "απόπειρα παράνομης προσάρτησης" του ουκρανικού εδάφους από τη Ρωσία. Μόνο η Λευκορωσία, η Νικαράγουα, η Βόρεια Κορέα, η Ρωσία και η Συρία καταψήφισαν το ψήφισμα. (Al Jazeera)
*Δύο άνθρωποι σκοτώνονται και ένας άλλος τραυματίζεται όταν ένοπλος άνοιξε πυρ έξω από χώρο ΛΟΑΤ στην Μπρατισλάβα, της Σλοβακίας. Ο δράστης, ο οποίος αυτοκτόνησε μετά την επίθεση, προσδιορίζεται ως ακροδεξιός εξτρεμιστής. (BBC)

**Καταστροφές και δυστυχήματα**
*Πλημμύρες στην Νότια Ασία το 2022
**Τουλάχιστον 33 άνθρωποι σκοτώνονται από τις σφοδρές πλημμύρες στο Νεπάλ, με την επαρχία Καρνάλι να είναι η πιο πληγείσα. (BBC News)
*Δεκαοκτώ άνθρωποι σκοτώνονται και αρκετοί τραυματίζονται  όταν ένα λεωφορείο που μετέφερε 47 επιζώντες από πλημμύρες τυλίχθηκε στις φλόγες στο Καράτσι του Πακιστάν. (AP)

**Υγεία και περιβάλλον**
*Ο Λίβανος αναφέρει τον πρώτο του θάνατο από χολέρα από το 1993 καθώς τα κρούσματα αυξάνονται στα 26.(Al Jazeera)

## 13 Οκτωβρίου
**Πόλεμος και επιθέσεις**
*Δεκαοκτώ Σύροι στρατιώτες σκοτώνονται και άλλοι 20 τραυματίζονται από την έκρηξη βόμβας σε στρατιωτικό λεωφορείο κοντά στη Δαμασκό. (Reuters)

**Υγεία και περιβάλλον**
*Πανδημία COVID-19
**Η Ταϊβάν αίρει όλους τους εναπομείναντες περιορισμούς εισόδου στη χώρα, που επιβλήθηκαν λόγω της πανδημίας, έπειτα από περισσότερα από δυόμισι χρόνια. (The Guardian)

**Πολιτική και εκλογές**
*Γενικές εκλογές στο Βανουάτου 2022
**Οι ψηφοφόροι στο Βανουάτου προσέρχονται στις κάλπες σε πρόωρες εκλογές για να εκλέξουν τα μέλη του κοινοβουλίου. (RNZ)

**Νόμος και έγκλημα**
*Πέντε άτομα σκοτώνονται και άλλα δύο τραυματίζονται σε μαζικούς πυροβολισμούς στο Ράλεϊ της Βόρειας Καρολίνας των ΗΠΑ. (WTVD-TV)
*Αντίπαλες Παλαιστινιακές φατρίες υπογράφουν συμφωνία στο Αλγέρι, πρωτεύουσα της Αλγερίας, με στόχο την επίλυση  διαφωνίας που συνεχίζεται επί 15 χρόνια. Η συμφωνία υπογράφεται από τον ανώτερο ηγέτη της Φατάχ Αζάμ αλ Αχμάντ, τον πολιτικό αρχηγό της Χαμάς Ισμαήλ Χανίγια, τον γενικό γραμματέα του Λαϊκού Μετώπου για την Απελευθέρωση της Παλαιστίνης Ταλάλ Νατζί , και ηγέτες και εκπροσώπους άλλων 14 φατριών, και ζητά να διεξαχθούν βουλευτικές και προεδρικές εκλογές στην Παλαιστίνη εντός ενός έτους. (Al Jazeera)

## 14 Οκτωβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Δύο Παλαιστίνιοι σκοτώνονται και άλλοι πέντε τραυματίζονται σε ανταλλαγές πυρών καθώς Ισραηλινοί στρατιώτες πραγματοποιούν επιδρομή στην Τζενίν, στην κατεχόμενη Δυτική Όχθη, για να συλλάβουν έναν ύποπτο της Χαμάς για συμμετοχή σε επιθέσεις με πυροβολισμούς. (Al Jazeera) (Ynetnews)

**Καταστροφές και δυστυχήματα**
*Τουλάχιστον 40 άτομα σκοτώνονται έπειτα από έκρηξη σε ανθρακωρυχείο στην επαρχία Μπαρτίν της Τουρκίας. (BBC News)

**Πολιτική και εκλογές**
* Ο υπουργός Οικονομικών Κουάζι Κουαρτένγκ απολύεται από τη Λιζ Τρας μετά την αναταραχή της αγοράς έπειτα από την ανακοίνωση του  μίνι-προϋπολογισμού στο Ηνωμένο Βασίλειο τον Σεπτέμβριο. (Financial Times)
* Δύο ακτιβιστές του Just Stop Oil μπαίνουν στην Εθνική Πινακοθήκη του Λονδίνου, ρίχνουν δύο κουτιά ντοματόσουπα στην τέταρτη εκδοχή του  έργου *[[Ηλιοτρόπια (σειρά έργων)|Ηλιοτρόπια]]* του Βίνσεντ βαν Γκογκ και κολλάνε τα χέρια τους στον τοίχο σε μια προσπάθεια να επιστήσουν την προσοχή στο πρόβλημα με τις αυξημένες τιμές του πετρελαίου και φυσικού αερίου του Ηνωμένου Βασιλείου. (''The Washington Post'')

## 15 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Τουλάχιστον 11 άνθρωποι σκοτώνονται και άλλοι 15 τραυματίζονται όταν δύο σκοπευτές ανοίγουν πυρ εναντίον μιας ομάδας εθελοντών σε ένα πεδίο εκπαίδευσης του ρωσικού στρατού στην Περιφέρεια Μπέλγκοροντ, κοντά στα σύνορα με την Ουκρανία. (Reuters)
*Πυρκαγιά ξεσπά στη φυλακή Εβίν στην Τεχεράνη του Ιράν, με αποτέλεσμα πυροβολισμούς και τουλάχιστον 8 κρατουμένους να σκοτώνονται. (BBC News)
*Δώδεκα άνθρωποι σκοτώνονται και τρεις τραυματίζονται σε μαζικό πυροβολισμό σε ένα μπαρ στο Ιραπουάτο της Γκουαναχουάτο στο Μεξικό. (Reuters)

**Καταστροφές και δυστυχήματα**
* Επικίνδυνα καιρικά φαινόμενα πλήττουν την Κρήτη, με έναν νεκρό και τουλάχιστον έναν αγνοούμενο από τις πλημμύρες που πλήττουν την Αγία Πελαγία Ηρακλείου στον δήμο Μαλεβιζίου της περιφερειακής ενότητας Ηρακλείου.  (''skai.gr'')
*Είκοσι άνθρωποι σκοτώνονται και άλλοι 14 τραυματίζονται όταν λεωφορείο ανατρέπεται ενώ ταξίδευε μεταξύ της Πάστο και της Ποπαγιάν, στην Κολομβία. (Reuters)

**Υγεία και περιβάλλον**
*Η Ναμίμπια αναφέρει ένα ξέσπασμα αφθώδους πυρετού στη βορειοανατολική περιοχή της περιφέρειας Ζαμπέζι. (Xinhua)

## 16 Οκτωβρίου
**Καταστροφές και δυστυχήματα**
* Στην Κρήτη, σε δύο ανέρχεται ο αριθμός των νεκρών από τις πλημμύρες στην Αγία Πελαγία Ηρακλείου, καθώς βρίσκεται νεκρή η 48χρονη αγνοούμενη από χθες. Από τις πλημμύρες επλήγησαν και η Σητεία, η Ιεράπετρα , η Λυγαριά και το Ηράκλειο, ανάμεσα σε άλλες περιοχές. (newsbeast.gr)

**Αθλητισμός**
*Στο κρίκετ, η Ναμίμπια πετυχαίνει μια ιστορική ανατροπή νικώντας τους πρώην πρωταθλητές Σρι Λάνκα με 55 ρόνια στον εναρκτήριο αγώνα του Παγκοσμίου Κυπέλλου Τ20 ανδρών για το 2022 στην Αυστραλία. (AP)
*Η Ουλσάν Χοράνγκι κερδίζει τον τίτλο K-League για τρίτη φορά. Είναι ο πρώτος τίτλος της ομάδας από το 2005. (AP)
*Ο πυγμάχος Ντέιβιν Χέινι κερδίζει τον Τζορτζ Καμπόσος τζούνιορ με ομόφωνη απόφαση έπειτα από 12 γύρους και διατηρεί τους τίτλους ελαφρών βαρών του WBA (Super), WBC, IBF, WBO και *[[The Ring (περιοδικό)|The Ring]]*. (AP)

## 17 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ρωσικές δυνάμεις επιτίθενται στην Περιοχή Σχεβτσενκίβσκι του Κίεβο και σε μια ενεργειακή εγκατάσταση στο Σούμι με drones αυτοκτονίας τύπου HESA Shahed 136, σκοτώνοντας 8 άτομα. (BBC News) (CNBC)
**Η Ευρωπαϊκή Ένωση δημιουργεί την EUMAM Ukraine, μια ειδική στρατιωτική αποστολή για την παροχή εκπαίδευσης στις ουκρανικές ένοπλες δυνάμεις στο έδαφος των κρατών μελών της ΕΕ. (Συμβούλιο της ΕΕ/Ευρωπαϊκό Συμβούλιο)
* Ένα αεροσκάφος τύπου Sukhoi Su-34 πέφτει σε πολυκατοικία στο Γιέις του Κράι Κρασνοντάρ στη Ρωσία, αφήνοντας τουλάχιστον 15 νεκρούς και άλλους 19 τραυματίες. (BNO News) (The Moscow Times)

**Υγεία και περιβάλλον**
*Ο πρόεδρος της Ουγκάντας Γιουέρι Μουσέβενι θέτει την πρωτεύουσα της Καμπάλα υπό υψηλό συναγερμό απόκρισης για τον ιό Έμπολα αφότου δύο μη γηγενείς ασθενείς έφτασαν στην πόλη, ένας εκ των οποίων πέθανε, εν μέσω έξαρσης της νόσου στη χώρα. (Xinhua)

**Νόμος και έγκλημα**
*Μετά τη δολοφονία του Σίνζο Άμπε
**Ο πρωθυπουργός της Ιαπωνίας Φουμίο Κισίντα διατάσσει έρευνα για τους δεσμούς μεταξύ της Εκκλησίας της Ενοποίησης και μελών του κυβερνώντος Φιλελεύθερου Δημοκρατικού Κόμματος μετά τους ισχυρισμούς του δολοφόνου του Άμπε. (Al Jazeera)

**Τέχνες και πολιτισμός**
*Ο συγγραφέας από τη Σρι Λάνκα Σεχάν Καρουνατιλάκα κερδίζει το βραβείο Μπούκερ για το 2022 για το μυθιστόρημά του *The Seven Moons of Maali Almeida*. (CNN)

**Αθλητισμός**
*Στην αντισφαίριση γυναικών, το νούμερο 1 του κόσμου Ίγκα Σφιόντεκ από την Πολωνία κερδίζει τον 8ο τίτλο της φέτος, το WTA 500 στο Σαν Ντιέγκο, επικρατώντας της Ντόνα Βέκιτς από την Κροατία με 2–1 (6–3 , 3–6, 6–0) στον τελικό του Όπεν του Σαν Ντιέγκο. (Tennis.com)
*Ο Γάλλος Καρίμ Μπενζεμά κερδίζει για πρώτη φορά στην καριέρα του την Χρυσή Μπάλα.(BBC Sport)
**Στις γυναίκες, την Χρυσή Μπάλα γυναικών κερδίζει ξανά η Ισπανίδα Αλέξια Πουτέλας. (''The Guardian'')

## 18 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία
**Τρεις άνθρωποι σκοτώνονται και κρίσιμες υποδομές καταστράφηκαν από ρωσικούς πυραύλους στο Κίεβο, προκαλώντας πυρκαγιές, εκρήξεις και διακοπές ρεύματος. Αρκετές άλλες πόλεις σε ολόκληρη την Ουκρανία πλήττονται από στοχευμένες επιθέσεις κατά των αποθεμάτων νερού και των εγκαταστάσεων ενέργειας. (Reuters)

**Διεθνείς σχέσεις**
*Η Verkhovna Rada της Ουκρανίας εγκρίνει ένα ψήφισμα με το οποίο αναγνωρίζεται ότι η Τσετσενία ως "προσωρινά κατεχόμενη" από τη Ρωσία, ενώ καταδικάζει και τα εγκλήματα πολέμου που διαπράχθηκαν από τη Ρωσία στη διάρκεια του πρώτου και του δευτέρου πολέμου στην Τσετσενία.(Reuters)

**Καταστροφές και δυστυχήματα**
*Τυφώνας Τζούλια
**Ο αριθμός των νεκρών από την κατολίσθηση της 8ης Οκτωβρίου στη Λας Τεχερίας της Βενεζουέλας, αυξάνεται σε 54. (La Prensa Latina)
*Έξι άνθρωποι σκοτώνονται έπειτα από τη συντριβή ελικοπτέρου που μετέφερε προσκυνητές στο Ουταράχαντ της Ινδίας. (Reuters)
*Δύο άνθρωποι σκοτώνονται και άλλοι τρεις τραυματίζονται έπειτα από συντριβή αερόστατου που μετέφερε τουρίστες στο Νεβσεχίρ της Τουρκίας. (AP)

**Νόμος και έγκλημα**
*Δύο άνθρωποι σκοτώνονται και ένας τραυματίζεται σε μαζική επίθεση με μαχαίρι στο Λούντβιχσχαφεν στο κρατίδιο Ρηνανία-Παλατινάτο της Γερμανίας. Ο δράστης πυροβολείται και τραυματίζεται από αστυνομικούς και συλλαμβάνεται. (AP)

**Πολιτική και εκλογές**
*Ξεκινά μια πανεθνική απεργία στη Γαλλία ζητώντας υψηλότερους μισθούς εν μέσω του αυξανόμενου πληθωρισμού. (Euronews)

## 19 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ο Ρώσος πρόεδρος Βλαντιμίρ Πούτιν επιβάλλει στρατιωτικό νόμο αρχομένης της Πέμπτης, στις περιοχές (ουκρανικά εδάφη) που προσαρτήθηκαν πρόσφατα από τη Μόσχα. (AP) (''The Insider'')

**Επιχείρηση και οικονομία**
*Ο πληθωρισμός στο Ηνωμένο Βασίλειο αυξάνεται στο 10,1%, το υψηλότερο επίπεδο που έχει καταγραφεί από το 1982, εν μέσω της οικονομικής κρίσης  και απότομων αυξήσεων στις τιμές των τροφίμων, σύμφωνα με το Γραφείο Εθνικής Στατιστικής. (The Guardian) 

**Καταστροφές και δυστυχήματα**
*Τρεις Βενεζουελανοί μετανάστες σκοτώνονται και άλλοι πέντε τραυματίζονται σε δυστύχημα με φορτηγό σε εθνικό δρόμο στην Τσιάπας στο Μεξικό. (ABC News)

**Υγεία και περιβάλλον**
*Το  υπουργείο Υγείας της Ινδονησίας ανακοινώνει ότι 99 παιδιά πέθαναν φέτος λόγω οξέος νεφρικού τραυματισμού με τους θανάτους να συνδέονται με σιρόπια παρακεταμόλης που χρησιμοποιούνται για αντιπυρετικά. (Reuters)
*Σε έξαρση χολέρας πεθαίνουν πέντε άτομα στον Λίβανο, με συνολικά 169 κρούσματα. Είναι το πρώτο ξέσπασμα στη χώρα από το 1995. (Al Jazeera)

**Νόμος και έγκλημα**
* Δικαστήριο στην Πνομ Πενχ, πρωτεύουσα της Καμπότζης καταδικάζει τον αντιπολιτευόμενο Σαμ Ρέινσι σε ισόβια κάθειρξη για "απόπειρα παραχώρησης εδάφους σε ξένη οντότητα". Η ποινή επιβλήθηκε *[[ερήμην]]* επειδή ο Ρέινσι ζει εξόριστος στη Γαλλία από το 2015. (AFP μέσω ''The Bangkok Post'')

**Πολιτική και εκλογές**
*Πρωθυπουργία της Λιζ Τρας
**Η Σουέλα Μπρέιβερμαν παραιτείται από υπουργός Εσωτερικών του Ηνωμένου Βασιλείου και αντικαθίσταται από  τον Γκραντ Σαπς. (The Guardian)
*Στο Μεξικό το Κογκρέσο της Ταμπάσκο ψηφίζει υπέρ της νομιμοποίησης του γάμου μεταξύ ατόμων του ιδίου φύλου. (as)

## 20 Οκτωβρίου
**Πόλεμος και επιθέσεις**
*Διαδηλώσεις για τον θάνατο της Μάχσα Αμίνι
**Ένας 17χρονος διαδηλωτής, ο Αμπολφαζί Αντινεζαντέχ, σκοτώνεται στην πόλη Μασχάντ από τις ιρανικές δυνάμεις ασφαλείας, οι οποίοι τον πυροβόλησαν εν ψυχρώ. (BBC News)
*Ο πρωθυπουργός του Τσαντ Σαλέχ Κεμπζαμπό αναφέρει ότι γύρω στους 50 άνθρωποι σκοτώθηκαν κατά τη διάρκεια διαδηλώσεων κατά της κυβέρνησης στη χώρα. (Reuters)

**Καταστροφές και δυστυχήματα**
*Οι τηλεπικοινωνίες μεταξύ των νησιών Σέτλαντ και της ηπειρωτικής Βρετανίας διακόπτονται όταν ένα υποθαλάσσιο καλώδιο υφίσταται ζημιά. (BBC News)

**Νόμος και έγκλημα**
*Το Έδαφος Αυστραλιανής Πρωτεύουσας αποποινικοποιεί την κατοχή παράνομων ναρκωτικών σε μικρές ποσότητες, συμπεριλαμβανομένης της κοκαΐνης, αμφεταμίνης και ηρωίνης από τον Οκτώβριο του 2023. Σε όσους και όσες συλλαμβάνονται με παράνομες ουσίες για προσωπική χρήση θα επιβληθεί πρόστιμο ή θα παραπεμφθούν σε προγράμματα αποτοξίνωσης (The Guardian)

**Πολιτική και εκλογές**
*Πρωθυπουργία της Λιζ Τρας
**Η Βρετανίδα πρωθυπουργός και ηγέτης του Συντηρητικού Κόμματος Λιζ Τρας ανακοινώνει την παραίτησή της, που θα τεθεί σε ισχύ μόλις διοριστεί αντικαταστάτης. (BBC News)

## 21 Οκτωβρίου
**Καταστροφές και δυστυχήματα**
*Έξι άνθρωποι σκοτώνονται σε πυρκαγιά που ξεσπά σε πολυκατοικία στο Χάρτλαντ της Ουισκόνσιν στις Ηνωμένες Πολιτείες. Η τοπική αστυνομία αναφέρει ότι βρίσκεται σε εξέλιξη "ποινική έρευνα". (ABC News)
*Τουλάχιστον επτά άνθρωποι σκοτώνονται και άλλοι τέσσερις τραυματίζονται σε τροχαίο δυστύχημα στη Λίμα του Περού. (Xinhua)

**Υγεία και περιβάλλον**
*Το Μεξικό αναφέρει το πρώτο του κρούσμα του εξαιρετικά παθογόνου ιού H5N1 σε ένα άγριο πτηνό που δεν είναι πουλερικό στο Μετεπέκ στην Πολιτεία του Μεξικού. (Reuters)

**Πολιτική και εκλογές**
*Μετά την συνταγματική κρίση του Πακιστάν του 2022
**Η Εκλογική Επιτροπή του Πακιστάν απαγορεύει στον πρώην πρωθυπουργό Ίμραν Χαν να διεκδικήσει αιρετό αξίωμα στην κυβέρνηση για πέντε χρόνια, αναφέροντας τον δόλο του Χαν κατά τη δήλωση ορισμένων από τα δώρα που έλαβε από ξένους αξιωματούχους κατά τη διάρκεια της πρωθυπουργίας του. (France 24)

## 22 Οκτωβρίου
**Καταστροφές και δυστυχήματα**
*Δεκαπέντε άνθρωποι σκοτώνονται και άλλοι 40 τραυματίζονται όταν λεωφορείο συγκρούεται με φορτηγό στην περιοχή Ρέουα στην Μάντια Πραντές της Ινδίας. (AP)

**Πολιτική και εκλογές**
**Το 20ό συνέδριο του Κινεζικού Κομμουνιστικού Κόμματος ολοκληρώνεται στην Κίνα. Η νέα 205μελής Κεντρική Επιτροπή του κόμματος, που εξελέγη από τους αντιπροσώπους στο τέλος του συνεδρίου διάρκειας μιας εβδομάδας, δεν περιλαμβάνει τον απερχόμενο πρωθυπουργό Λι Κεκιάνγκ ή τον πρώην γραμματέα της Γκουανγκντόνγκ Γουάνγκ Γιανγκ, ο οποίος είχε θεωρηθεί ως πιθανός αντικαταστάτης ως πρωθυπουργός. Το Κογκρέσο έχει περιγραφεί ότι ενισχύει την εξουσία του Σι Τζινπίνγκ, ο οποίος είναι πιθανό να επανεκλεγεί ως Γενικός Γραμματέας αύριο το πρωί. (Reuters)
*Μετά τις Ιταλικές βουλευτικές εκλογές 2022
**Η αρχηγός του κόμματος Αδέλφια της Ιταλίας Τζόρτζια Μελόνι ορκίζεται πρωθυπουργός της Ιταλίας. Γίνεται η πρώτη γυναίκα και η πρώτη ακροδεξιά πολιτικός από την εποχή του Μπενίτο Μουσολίνι. (''The Washington Post'')

## 23 Οκτωβρίου

**Πόλεμος και επιθέσεις**
*Στη Σομαλία εννέα άτομα σκοτώνονται και περισσότερα από άλλα 40 τραυματίζονται σε επίθεση αυτοκτονίας της αλ-Σαμπάαμπ σε ξενοδοχείο στο Κισμάγιο της Τζούμπαλαντ. Οι 3 δράστες σκοτώνονται από τα πυρά των αστυνομικών δυνάμεων. (Reuters)
*Ο Οσβάλδο Βιγιάλμπα, ηγέτης της αντάρτικης μαρξιστικής-λενινιστικής ομάδας Λαϊκός Στρατός της Παραγουάης, σκοτώνεται μαζί με δύο άλλους μαχητές κατά τη διάρκεια συμπλοκής με στρατιώτες στο Αμαμπάι της Παραγουάης. (BBC)
*Ο απολογισμός των νεκρών από τις συγκρούσεις για μια εδαφική διαμάχη μεταξύ των εθνοτικών ομάδων Χάουσα και Μπέρτα στον Γαλάζιο Νείλο του Σουδάν, αυξάνεται σε 220. Είναι ένα από τα πιο θανατηφόρα περιστατικά εθνοτικής βίας στη χώρα τα τελευταία χρόνια. (Al Jazeera)

**Καταστροφές και δυστυχήματα**
**Ένα Sukhoi Su-30 συντρίβεται σε κτίριο του Ιρκούτσκ στην περιφέρεια Ιρκούτσκ της Ρωσίας. Και οι δύο πιλότοι σκοτώνονται. Δεν αναφέρθηκαν θύματα στο έδαφος, αλλά η συντριβή προκαλεί διακοπή ρεύματος που επηρεάζει περισσότερα από 150 σπίτια. (Reuters) (Meduza)

**Νόμος και έγκλημα**
* Ο Αρσάντ Σαρίφ, ένας εξέχων Πακιστανός δημοσιογράφος, πυροβολείται από την αστυνομία σε ένα οδόφραγμα στην κομητεία Κατζιάντο στην Κένυα. (BBC News) 

**Πολιτική και εκλογές**
*Σλοβενικές προεδρικές εκλογές 2022
**Οι Σλοβένοι προσέρχονται στις κάλπες για να εκλέξουν τον πρόεδρο. (Reuters)
*20ό Εθνικό Κογκρέσο του Κομμουνιστικού Κόμματος της Κίνας
**Ο Σι Τζινπίνγκ επανεκλέγεται Γενικός Γραμματέας του Κομμουνιστικού Κόμματος της Κίνας από την Κεντρική Επιτροπή, ξεκινώντας την 3η του θητεία ως υπέρτατου ηγέτη της Κίνας. (Al Jazeera)
*Πραξικόπημα του 2021 στη Γουινέα
**Η ECOWAS επιβεβαιώνει ότι η κυβερνητική χούντα της Γουινέας συμφώνησε να αποκαταστήσει το πολιτικό καθεστώς σε δύο χρόνια. (France 24)
*Χιλιάδες άνθρωποι, συμπεριλαμβανομένων δασκάλων και μαθητών, διαμαρτύρονται σε ολόκληρη την Ουγγαρία ενάντια στην κυβέρνηση του Βίκτορ Όρμπαν, απαιτώντας υψηλότερους μισθούς και το δικαίωμα στην απεργία εν μέσω υψηλού επιπέδου πληθωρισμού στη χώρα. (''Straits Times'')

**Αθλητισμός**
*Η Red Bull Racing κερδίζει για 5η φορά το πρωτάθλημα κατασκευαστών της Φόρμουλα Ένα μετά τη νίκη της στο γκραν πρι των Ηνωμένων Πολιτειών. (Formula1.com )
*Το Μαγδεβούργο κερδίζει το πρωτάθλημα χειροσφαίρισης Super Globe ανδρών επικρατώντας της Μπαρτσελόνα με 41–39 στον τελικό. (ZDF) (Sport.de)

## 24 Οκτωβρίου
**Πόλεμος και επιθέσεις**
*Τουλάχιστον 28 άνθρωποι σκοτώνονται, μεταξύ των οποίων δέκα στρατιώτες, και τουλάχιστον 50 άλλοι τραυματίζονται, σε επίθεση ένοπλων σε στρατιωτική βάση στην Τζίμπο της Μπουρκίνα Φάσο. Δεκαοκτώ επιτιθέμενοι σκοτώνονται στη συμπλοκή που ακολούθησε. (Panapress)
*Στη Μιανμάρ τουλάχιστον 50 άνθρωποι σκοτώνονται και τουλάχιστον 100 άλλοι τραυματίζονται όταν στρατιωτικός εξαπολύει αεροπορική επιδρομή σε μια συναυλία στην πολιτεία Κατσίν για τον εορτασμό της 62ης επετείου από την ίδρυση του αποσχισθέντος Στρατού Ανεξαρτησίας του Κατσίν. (BBC News)

**Καταστροφές και δυατυχήματα**
*Το πτώμα μιας γυναίκας βρέθηκε στην όχθη ενός ποταμού εν μέσω πλημμυρών που συνεχίζονται στη Νέα Νότια Ουαλία, ανεβάζοντας τον αριθμό των νεκρών σε τρεις. -8638276 (7 Ειδήσεις)
*Δεκατρείς άνθρωποι σκοτώνονται, αρκετοί άλλοι τραυματίζονται και άγνωστος αριθμός ανθρώπων αναφέρονται ως αγνοούμενοι έπειτα από φωτιά σε επιβατηγό πλοίο στα ανοικτά των ακτών της Ανατολικής Νούσα Τενγκάρα της Ινδονησίας. 263 επιβάτες έχουν διασωθεί. (Xinhua)

**Νόμος και έγκλημα**
*Δύο άνθρωποι σκοτώνονται και άλλοι οκτώ τραυματίζονται κατά τη διάρκεια μαζικού πυροβολισμού στο Κεντρικό Λύκειο Εικαστικών και Παραστατικών Τεχνών, στο Σαιντ Λούις του Μισούρι. Ο δράστης σκοτώνεται από αστυνομικούς. (''The Guardian'')

**Πολιτική και εκλογές**
*Ο Ρίσι Σούνακ επιλέγεται ως ο ηγέτης του Συντηρητικού Κόμματος και θα γίνει ο επόμενος πρωθυπουργός του Ηνωμένου Βασιλείου μετά την απόσυρση της υποψηφιότητας από την Πένι Μόρντοντ.(STV News)
*Η γαλλική κυβέρνηση επιζεί από τρεις προτάσεις δυσπιστίας που κατατέθηκαν από την αριστερή και τη δεξιά αντιπολίτευση. (''TF1'')

**Επιστήμη και τεχνολογία**
*Σε μια ανακάλυψη-σταθμό που επηρεάζει τα αθλήματα επαφής, τα Αμερικανικά Εθνικά Ινστιτούτα Υγείας αναγνωρίζουν επισήμως την αιτιώδη συνάφεια μεταξύ των επαναλαμβανόμενων χτυπημάτων στο κεφάλι και της νευροεκφυλιστικής νόσου CTE. (''The Guardian'')

## 25 Οκτωβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Ισραηλινοί στρατιώτες επιτέθηκαν σε ένα αρχηγείο της οργάνωσης Λάκκος των Λεόντων στη Ναμπλούς της  Δυτικής Όχθης, σκοτώνοντας τρεις μαχητές , συμπεριλαμβανομένου ενός από τους ιδρυτές της ομάδας. Δύο Παλαιστίνιοι άμαχοι σκοτώνονται επίσης σε κοντινές περιοχές. Διαδηλώσεις ξέσπασαν στην πόλη Ναμπί Σαλίχ μετά την επιδρομή, με αποτέλεσμα έναν νεκρό Παλαιστίνιο από Ισραηλινούς στρατιώτες. (BBC) (Al Jazeera)
*Μια νεαρή γυναίκα επιχειρεί να πυροβολήσει την Προεδρική Δύναμη Ασφαλείας της Ινδονησίας και/ή τον πρόεδρο της Ινδονησίας Τζόκο Ουιντόντο στην Ιστάνα Νεγκάρα στην Κεντρική Τζακάρτα, πριν συλληφθεί. (DetikNews)
*Περισσότεροι από 30 άνθρωποι σκοτώνονται και άλλοι 15 αγνοούνται έπειτα φυλετικές συγκρούσεις μεταξύ των Κουλουμάτα και Κουμπόμα στη νήσο Κιριβίνα στην επαρχία Μίλνε Μπέι στην Παπούα Νέα Γουινέα. (The Guardian)

**Επιχείρηση και οικονομία**
* Η Ford ανακοινώνει ότι το μοντέλο Fiesta, που παρουσιάστηκε για πρώτη φορά το 1976 και τώρα βρίσκεται στην 7η γενιά, θα διακοπεί και το μοντέλο θα καταργηθεί έως τα μέσα του 2023. (BBC News)

**Καταστροφές και δυστυχήματα**
*Έντεκα άτομα, συμπεριλαμβανομένων παιδιών, σκοτώνονται και άλλοι έξι τραυματίζονται σε πυρκαγιά σε σχολή τυφλών στην περιοχή Μουκόνο στην Ουγκάντα. (AP)

**Πολιτική και εκλογές**
*Εκλογές ηγεσίας του Συντηρητικού Κόμματος Οκτωβρίου 2022
**Ο Ρίσι Σούνακ γίνεται πρωθυπουργός του Ηνωμένου Βασιλείου έπειτα από συνάντηση με τον Κάρολο Γ΄. (''Times of Israel'')

## 26 Οκτωβρίου
**Πόλεμος και επιθέσεις**
*Τουλάχιστον 15 άτομα σκοτώνονται και άλλα 40 τραυματίζονται σε μαζικό πυροβολισμό από τρεις πιθανότατα Σουνίτες ενόπλους στη Σιράζ της επαρχίας Φαρς του Ιράν. Δύο από τους δράστες έχουν συλληφθεί και οι υπόλοιποι παραμένουν ασύλληπτοι. (Al Jazeera)
*Ρωσο-Ουκρανικός Πόλεμος, Ρωσική εισβολή στην Ουκρανία 2022
** Σε ρωσική επίθεση με πύραυλο στο Ντνίπρο σκοτώνονται δύο άτομα, μεταξύ των οποίων και μία έγκυος γυναίκα. (''The Guardian'')

**Οικονομία και επιχειρήσεις**
*Ο πληθωρισμός στην Αυστραλία φτάνει σε υψηλό 32 ετών εν μέσω της αύξησης στις τιμές του ρεύματος και των υψηλότερων επιτοκίων. (''The Guardian'')
*Η Mercedes-Benz αποχωρεί από τη Ρωσία λόγω της ρωσικής εισβολής στην Ουκρανία και σχεδιάζει να πουλήσει μετοχές στις θυγατρικές της σε τοπικό επενδυτή. (BBC News)

## 27 Οκτωβρίου
**Πόλεμος και επιθέσεις**
*Το Ισραήλ πραγματοποιεί αεροπορική επιδρομή κοντά στη Δαμασκό της Συρίας, σκοτώνοντας τέσσερις φιλοϊρανούς μαχητές. (Al Arabiya) 

**Καταστροφές και δυστυχήματα**
*Ένα πυροσβεστικό αεροσκάφος της ιταλικής Protezione Civile συντρίβεται στην Αίτνα της Σικελίας κατά τη διάρκεια επιχειρήσεων κατάσβεσης, σκοτώνοντας δύο πιλότους που επέβαιναν. (''Emergency-live. com'')

**Διεθνείς σχέσεις**
*Το ισραηλινό υπουργικό συμβούλιο ψηφίζει ομόφωνα υπέρ της έγκρισης μιας θαλάσσιας συμφωνίας με τη μεσολάβηση των ΗΠΑ με τον Λίβανο. Ο Ισραηλινός πρωθυπουργός Γιαΐρ Λαπίντ χαιρετίζει τη συμφωνία ως "επίσημη αναγνώριση του εχθρικού κράτους". Η συμφωνία θα υπογραφεί χωρίς να συναντηθούν και οι δύο αντιπροσωπείες, σύμφωνα με εκπρόσωπο της λιβανικής προεδρίας. (''Times of Israel'')

**Οικονομία και επιχειρήσεις**
*Ο επιχειρηματίας Έλον Μασκ εξαγοράζει την Twitter, Α.Ε. σε μια συμφωνία 44 δισ. $ Ο Μασκ απολύει τον διευθύνοντα σύμβουλο του Twitter Παράγκ Αγκραγουάλ, τον οικονομικό διευθυντή Νεντ Σίγκαλ και τον επικεφαλής νομικής πολιτικής Βιτζάγια Γκάντε κατά την ανάληψη των καθηκόντων του. (''Financial Times'')

**Νόμος και έγκλημα**
*Ένα άτομο σκοτώνεται και άλλα πέντε, μεταξύ των οποίων ο Ισπανός ποδοσφαιριστής Πάμπλο Μαρί, τραυματίζονται κατά τη διάρκεια μαζικής επίθεσης μα μαχαίρι σε σούπερ μάρκετ Carrefour στο Ασάγκο της Λομβαρδίας στην Ιταλία. Στο σημείο συλλαμβάνεται ο δράστης, άνδρας με προβλήματα ψυχικής υγείας, ο οποίος χρησιμοποίησε ένα μαχαίρι από ράφι. (BBC News)
*Οκτώ άτομα, όλα μέλη της ίδιας οικογένειας, βρέθηκαν νεκρά μέσα και γύρω από ένα σπίτι στο Μπρόκεν Άροου της Οκλαχόμα στις ΗΠΑ. Το περιστατικό διερευνάται ως πιθανή δολοφονία και αυτοκτονία. (AP)

## 28 Οκτωβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Δύο μέλη της Παλαιστινιακής Πολιτικής Άμυνας σκοτώνονται και ένα άλλο τραυματίζεται όταν Ισραηλινοί στρατιώτες ανοίγουν πυρ εναντίον ενός οχήματος σε σημείο ελέγχου στη Ναμπλούς της Δυτικής Όχθης.(Al Jazeera)
*Ο ηγέτης του κόμματος Συναγερμός Προοδευτικών Εθνικών Δημοκρατών και πρώην υποψήφιος στις προεδρικές εκλογές του Νοεμβρίου 2016 Ερίκ Ζαν Μπατίστ δολοφονείται έξω από την κατοικία του στο Πορτ-ο-Πρενς. (CNN)

**Καταστροφές και δυστυχήματα**
* Στις Φιλιππίνες τουλάχιστον 42 άνθρωποι σκοτώνονται από πλημμύρες και κατολισθήσεις που προκλήθηκαν από την τροπική καταιγίδα Ναλγκάε στο Μιντανάο. (Reuters)

**Νόμος και έγκλημα**
*Ένας άνδρας που αναζητά την Πρόεδρο της Βουλής των Ηνωμένων Πολιτειών Νάνσι Πελόζι εισβάλλει στην κατοικία της στο Σαν Φρανσίσκο και επιτίθεται στον σύζυγό της Πολ Πελόζι, με αποτέλεσμα τη νοσηλεία του. (AP)

**Πολιτική και εκλογές**
*Μετά τις γενικές εκλογές στο Λεσότο 2022
**Ο Σαμ Ματεκάνε ορκίζεται νέος πρωθυπουργός του Λεσότο. (AP)

## 29 Οκτωβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Η Ρωσία κατηγορεί την Ουκρανία για επίθεση με drone στο αρχηγείο του Στόλου της Μαύρης Θάλασσας  στη Σεβαστούπολη της Κριμαίας. Ο εγκατεστημένος από τη Ρωσία κυβερνήτης της Σεβαστούπολης Μιχαήλ Ραζβοζάγιεφ λέει ότι το ρωσικό Ναυτικό απέκρουσε την επίθεση, την οποία αποκαλεί "τη μαζικότερη" από τότε που ξεκίνησε η εισβολή. Κατά συνέπεια, η Ρωσία αναστέλλει τη συμμετοχή της στην Πρωτοβουλία της Μαύρης Θάλασσας για την εξαγωγή σιτηρών. (NPR) (BBC News)
**Η Ρωσία κατηγορεί το Βασιλικό Ναυτικό του Ηνωμένου Βασιλείου για ανατίναξη των αγωγών φυσικού αερίου Nord Stream 1 και Nord Stream 2 στη Βαλτική Θάλασσα στις 26 Σεπτεμβρίου. Το ρωσικό υπουργείο Άμυνας λέει ότι το Πολεμικό Ναυτικό βρισκόταν επίσης πίσω από πρόσφατες επιθέσεις σε εγκαταστάσεις του ρωσικού Ναυτικού στην Κριμαία. Η βρετανική κυβέρνηση αρνείται και τις δύο κατηγορίες. (Reuters)
*Ισραηλινοπαλαιστινιακή σύγκρουση
**Ένας Παλαιστίνιος ένοπλος σκοτώνει έναν Ισραηλινό έποικο στην Κιργιάτ Άρμπα της Χεβρώνας και τραυματίζει άλλους τέσσερις, συμπεριλαμβανομένου ενός Παλαιστίνιου μέλους του παραϊατρικού προσωπικού, πριν σκοτωθεί από τις δυνάμεις ασφαλείας. (''Times of Israel'')
*Τουλάχιστον 100 άνθρωποι σκοτώνονται και περισσότεροι από 300 τραυματίζονται από διπλή βομβιστική επίθεση με παγιδευμένο αυτοκίνητο στο Μογκαντίσου, πρωτεύουσα της Σομαλίας. (Al Jazeera)

**Καταστροφές και δυστυχήματα**
*Ο αριθμός των νεκρών από τις πλημμύρες και τις κατολισθήσεις που προκλήθηκαν από την τροπική καταιγίδα Ναλγκάε (Paeng) στις Φιλιππίνες αυξάνεται σε 45 με τουλάχιστον 14 άτομα να δηλώνονται ως αγνοούμενοι. (''The New York Times'')
*Τουλάχιστον 151 άνθρωποι σκοτώνονται και άλλοι 82 τραυματίστηκαν από ποδοπατήματα λόγω συνωστισμού κατά τη διάρκεια εορτασμών του Halloween στην Ιταεγουόν της νοτιοκορεατικής πρωτεύουσας Σεούλ.(''The Hankyoreh'')
*Από έκρηξη βυτιοφόρου με υγραέριο σε αγώνα ερασιτεχνικού ποδοσφαίρου στη Βαγδάτη του Ιράκ, σκοτώνονται εννέα άτομα και τραυματίζονται άλλα 10.(AP)

## 30 Οκτωβρίου
**Πόλεμος και επιθέσεις**
*Αντάρτες που ανήκουν στο κίνημα M23 καταλαμβάνουν τις πόλεις Κιβάντζα και Ρουτσούρου  στο Βόρειο Κίβου, στην Λαϊκή Δημοκρατία του Κονγκό. Σε απάντηση, η κυβέρνηση του Κονγκό απελαύνει τον πρεσβευτή της Ρουάντα, κατηγορώντας τη χώρα ότι υποστηρίζει τους αντάρτες. (Al Jazeera)

**Καταστροφές και δυστυχήματα**
*Τουλάχιστον 141 άνθρωποι σκοτώνονται σε κατάρρευση γέφυρας πάνω από τον ποταμό Μάτσου στο Μόρμπι της Γκουτζαράτ της Ινδίας. Περισσότεροι από 80 άνθρωποι έχουν διασωθεί. (The Hindu) (BBC News)
*Τουλάχιστον 11 άνθρωποι σκοτώνονται στην Κινσάσα, πρωτεύουσα της Λ.Δ. Κονγκό, συμπεριλαμβανομένων δύο αστυνομικών σε συνωστισμό στο Στάδιο των Μαρτύρων κατά τη διάρκεια μιας συναυλίας του Φαλί Ιπουπά. (France 24) (Reuters)

**Πολιτική και εκλογές**
*Βραζιλιάνικες γενικές εκλογές 2022
**Ο Λουίς Ινάσιο Λούλα ντα Σίλβα κερδίζει οριακά τον 2ο γύρο των προεδρικών εκλογών της Βραζιλίας με ποσοστό 50,9% των ψήφων, επικρατώντας του μέχρι σήμερα προέδρου Ζαΐρ Μπολσονάρου στον 2ο και τελικό γύρο των εκλογών. (''Time'') (Sky News)

## 31 Οκτωβρίου
**Καταστροφές και δυστυχήματα**
* Ο αριθμός των νεκρών από τις πλημμύρες και τις κατολισθήσεις που προκλήθηκαν από την τροπική καταιγίδα Ναλγκάε (Παένγκ) στις Φιλιππίνες, κυρίως στο Μπανγκσαμόρο, αυξάνεται σε 98 με τουλάχιστον 63 άλλους να αναφέρονται ως αγνοούμενοι. (''The Guardian'')

**Νόμος και έγκλημα**
*Διαδηλώσεις στο Ιράν για το θάνατο της Μάχσα Αμίνι
**Ο γενικός εισαγγελέας της Τεχεράνης επιβεβαιώνει ότι έχουν απαγγελθεί κατηγορίες σε βάρος περισσότερων από 1000 ατόμων από τις αρχές σε σχέση με αντικυβερνητικές διαδηλώσεις στην πρωτεύουσα. (BBC News)

10